Kartell Sinaloa

Kartell Sinaloa (spagnoleg: Cártel de Sinaloa), a-ziwar anv ar rannvro Sinaloa), brudet ivez evel CDS, pe Guzmán-Loera Organization, pe ar C'hevredad, pe ar C'hartell eus Sinaloa, pe anvet ivez Kartell Habask (saozneg: Pacific Cartel),dre lec'h orin an aozadur hag a zo arvorioù Mec'hiko. zo ur c'hartell drammoù, treuzvroadel, lakaet da dalvezout war listenn an aozadurioù sponterezh gant departamant Stad Stadoù-Unanet Amerika ha Kanada hag a zo diazezet e Culiacán, Sinaloa, Mec'hiko,. Arbennikaet eo an aozadur war ar floderezh, gwerzhañ drammoù ha naetaat moneizh lous.

Istor Kartell Sinaloa a zo kroget pa oa un aozadur torfederezh vihan ha dre implij ur feulster garv eo aet war-gresk dibaouez betek dont da vezañ unan eus ar re vrasañ er bed a-fed trafikerezh drammoù. Savet e fin ar bloavezhioù 1960 gant Pedro Avilés Pérez e Sinaloa, ar c'hartell a oa arbennikaet war floderezh ha gwerzh ar marijuana etrezek Stadoù-Unanet Amerika. Pérez a vez laret da vezañ kavet mennozh implij kirri-nij evit dezougen an dramm. Implij ar fiñv war-zouar a oa neuze evit dezougen sammadoù ramzel en un taol nemetken. E aozadur a oa bet al lec'h gourdoniñ evit an eil remziad trafikerien dramm sinaloan.

Kartell Guadalajaral a oa bet kengrouet gant Félix Gallardo etre 1978 ha 1980, ar pezh a oa bet an eil pazenn en istor ar c'hartell. Dindan ren Gallardo, ar c'hartel a oa mestr war darn an hentoù en harzoù etre Mec'hik hag ar stadoù-Unanet er bloavezhioù 1980. Goude ma vije bet harzet Gallardo e 1989, ar c'hartel a oa tarzhet e meur a aozeadur bihanoc'h, e-touez anezho e oa Kartell Sinaloa.
 Notennoù ha daveennoù 

Rummad:Aozadurioù torfederezh
Rummad:Kartelloù dramm
Rummad:Aozadurioù floderezh
Rummad:Gangoù SUA
Rummad:Aozadurioù sponterezh